विजय गोम्स ने नौकर का कैजुअल रुख तथा अपनी बेटी के प्रति आकर्षण भांपा तो मुस्तैद हो कर घर में कैमरे लगवा लिए. तब तो वे चौंक ही गए क्योंकि जितना सोचा नहीं था उतना देखा. तुरंत पत्नी को भरोसे में ले कर नौकर हटाया और गोवा में रह रहे मांबाप को अपने पास ले आए. वे कहते हैं कि अब सुबह का नाश्ता मैं तैयार करता हूं, खाना पत्नी बनाती है. मांबाप सिर्फ बच्चों को देखते हैं. मैं अब महसूस करता हूं कि स्तर और लोगों की देखादेखी नौकर का चलन ज्यादा है. जबकि व्यावहारिकता में उस के बिना लाइफ मैनेजेबल है.